ΚΑΝΟΝΙΣΜΟΣ (ΕΟΚ) αριθ. 2392/79 ΤΗΣ ΕΠΙΤΡΟΠΗΣ της 30ης Οκτωβρίου 1979 περί κατατάξεως εμπορευμάτων στη διάκριση 29.22 A I του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου(1), όπως τροποποιήθηκε τελικά με τον κανονισμό (ΕΟΚ) αριθ. 280/77(2), και ιδίως το άρθρο 3,
Εκτιμώντας:
ότι είναι απαραίτητο να εκδοθούν διατάξεις που να διασφαλίζουν την ομοιόμορφη εφαρμογή της ονοματολογίας του κοινού δασμολογίου για τη δασμολογική κατάταξη του προϊόντος με την ονομασία 2,4-διχλωρο-ακετυλοφαινοξύ του διμεθυλαμμωνίου (2,4 D-αμινάλας) σε υδατική διάλυση-
ότι το κοινό δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου(3), όπως τροποποιήθηκε τελικά με τον κανονισμό αριθ. 882/79(4), προβλέπει την κατάταξη στη δασμολογική κλάση 29.16 των καρβοξυλικών οξέων μεθ' απλής οξυγονούχου ομάδος και την κατάταξη στη δασμολογική κλάση 29.22 των ενώσεων με αμινική ομάδα-
ότι το εν λόγω προϊόν παρουσιάζει ταυτοχρόνως τη δομή ενός καρβοξυλικού οξέος μεθ' απλής οξυγονούχου ομάδος και εκείνη μιας ενώσεως με αμινική ομάδα-
ότι, δύναμη της σημειώσεως 3 του κεφαλαίου 29, κάθε προϊόν που θα μπορούσε να καταταγεί σε δύο ή περισσότερες δασμολογικές κλάσεις του κεφαλαίου αυτού, πρέπει να θεωρείται ότι ανήκει σ' εκείνην απ' αυτές τις δασμολογικές κλάσεις που έχει τεθεί τελευταία κατ' αριθμητική σειρά-
ότι το εν λόγω προϊόν πρέπει, επομένως, να κατατάσσεται στη δασμολογική κλάση 29.22-
ότι μέσα στη δασμολογική κλάση 29.22 πρέπει να επιλεγεί η διάκριση 29.22 A I-
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής της Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ
Άρθρο 1
Το προϊόν με την ονομασία 2,4-διχλωρο-ακετυλοφαινοξύ του διμεθυλαμμωνίου (2, 4 D-αμινάλας), σε υδατώδη διάλυση υπάγεται στη διάκριση του κοινού δασμολογίου:
29.22 Ενώσεις με αμινική ομάδα:
Α. Μονοαμίναι άκυκλοι:
1. Μεθυλαμίνη, διμεθυλαμίνη, τριμεθυλαμίνη και τα άλατα αυτών.
Άρθρο 2
Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα ων Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 30 Οκτωβρίου 1979.